Den Vest-Sjællandske Avis, 1836-01-12
No. 35 og 34 af Stændertidenden indeholder den udførlige Beretning om Sagen angaaende et Udkast til en Plakat om Processens Form i Skovforbrydelsessager. Kommitteen til denne Sags Overveielse (Neergaard, Povelsen og Castenschiold, havde til 5 foreslaaet den Forandring, at der i ethvert Tilfælde, hvor den for Skovforbrydelse Sigtede strax tilstaaer sin Brøde, maatte tilstaaes ham Eftergivelse af en Trediedeel af de for denne Brøde lovbestemte Bøder. Efterat den Kongl. Kommissarius havde fraraadet denne Eftergivelse, Kommitteens Ref., Justitsraad Povelsen, og sammes Medlem, ProprietaiNeergaard, derimod talt for Kommitteens Jndstilling og andre af Forsamlingens Medlemmer ytret sig, deels for, deels imod samme, foreslog Grev Holstein det Subamendement, at det skulde over lades vedkommende Forstautoritet at nedsætte Bøderne indtil 3, naar den Tiltalte tilstod Forbrydelsen, uden at dog denne kunde fordre Nedsættelsen som en Ret. Jmod dette talte den Kongl. Kommissarius og Justitsr. Povelsen foreslog i Anledning af dennes Yttringer, den nærmere Bestemmelse, at der maatte indrømmes vedkommende Forstautoritet Myndighed til, ved Afsendelsen af Rapporten, af hvilken det allerede kan skiønnes, om Beviis kan erhverves uden Tilstaaelsen, at tilkiendegive Politiemesteren om Nedsættelse i Bøderne ved Forlig bør tilstaaes, Dette Subamendement understøttedes af flere Medlemmer. Ved Afstemningen blev med 55 Stemmer mod 39 Kommitteens Jndstilling forkastet; men sidst nævnte Subamendement antaget med 55 Stemme mod 9. Til samme § havde Kommitteen endvider foreslaaet den Forandring, at den deri bestemte Tidsfrist, inden hvilken den Sigtede skulde erlægge den paastaaede Erstatning og Mulkt, maatte forlænges fra 14 Dage til 4 Uger. Dette bifaldt Forsamlingen med 51 Stemmer mod 11. Kommitteens 2den Jndstilling: at 6te § maatte forandres saaledes, at Ransagningen efter borttagne Skoveffekter i ethvert Tilfælde skulde foretages under Anførsel af Sognefogden forsaavidt Forstbetientene ikke maatte foretrække eller Omstændighederne ikke tillade at søge Ransagningen iværksat af Politiemesteren, bifaldtes med 52 Stemmer imod 10, og dens 3die: at der maatte tillægges Politiemesteren for Jnkassationen af og Regnskabsførelsen for de Tid efter anden faldende Bøder, og Erstatninger de samme Procenter, som Forstadvocaterne hidtil have nydt, vedtoges ligeledes med 47 Stemmer imod 15. Ved Lovudkastets øvrige Paragrapher havde Kommitteen intet fundet at erindre, ligesaalidet som nogen Anden af Forsamlingens Medlemmer derved fandt noget at bemærke. J Overeensstemmelse hermed affattede Justitsraad Povelsen, Betænkning over Sagen, som af Forsamlingen vedtoges. No. 35 af samme Tidende indeholder: 1) Grev Holsteins Forslag om at de Kommunal=Anliggender, som hidtil have været betroede enten til Amtmændene alene eller til dem i Forening med Amtsfattigdirectionen, fremtidig skulle bestyres af Amtmanden, i Forening med et Amts-Kommunalraad, Den til dette Forslags Prøvelse nedsatte Kommittee, (Birch, Grevenkov Castenschiold, Neergaard, Rosenørn-Lehn og Treschow, tiltraadte i sin Beretning aldeles Proponentens Yttringer om en mere almindelig Kommunalbestyrelses gavnlige Jndflydelse paa eventuelle Foranstaltninger og en Deel af Forretningernes Bestyrelse, paa Kommunebeboernes Dannelse, dens Fremkaldelse til et høiere Borgerliv og en mere levende Deeltagelse i Alt, hvad der kan gavne Samfundet, og erkiendte med fuldkommen Paaskiønnelse, at Forslaget indeholder brugbare Bidrag til Organisationen af en vigtig Deel af Kommunalbestyrelsen paa Landet; men fandt alligevel Vanskelighed ved at indlade sig paa at afgive nogen bestemt anbefalende Dom om dets praktiske Værd, og yttrede derhos Betænkelighed ved, just paa en Tid, da vi have modtaget Tilsagn om, fra Regieringen selv at erholde Udkast til en Kommunalanordning for Landet, da at ville anbefale til praktisk Udførelse nogetsomhelst andet detailleret Forslag. Dens Formening gik derfor ud paa, at, ligesom den antog, "at den ædle Greves Forslag vil, som et i flere Henseender vigtigt Forarbeide, vorde modtaget med retfærdig Paaskiønnelse af et Kollegium, der er i Begreb med Udarbeidelsen af hiint belovede Udkast, saaledes forde det, under Forventning af det af den Kongelige Kommissarius bebudede Udkast, ikke være passende for Stænderforsamlingen nu at indgaae til Hs. Maj. Kongen med nogen Petition om at tage i særskilt Overveielse det foreliggende mindre fuldstændige Forslag." Kommitteens Medlem, Kammerherre Castenschiold, erklærede ved en Tilføining til denne Betænkning, at han, ved nøiere Overveielse, fandt, at det vilde være inkonseqvent og urigtigt, nu, under Form af Amendements til det fremlagte Forslag, at fremkomme med en Deel af hans i Trykken fremsatte Formeninger om samme Emne, hvilke han havde fundet tilstrækkelige Grund til at tilbagetage og for Tiden ei at underkaste Stænderforsamlingens nøiere Drøftelse; han holdt det for sin Pligt, ikke at indlade sig paa den specielle Bedømmelse af den ærede Greves Forslag; men sluttede sig til den af hans Medkolleger fremsatte Formening." Efterat denne Betænkning var Forsamlingen forelagt, tilkiendegav Proponenten, at det var hans Ønske at tage sit Forslag tilbage, og da Jngen i Forsamlingen, da Spørgsmaalet herom blev stillet under Afstemning, erklærede sig herimod, blev Sagen paa denne Maade tilbagetaget. 2) Beretning om Forhandlingerne ved Møderne den 28de, 29de 5te og 31te f. M. Disse bestode i følgende: a.